[bookmark: _GoBack]	Na temelju članka 27. Statuta Općine Molve („Službeni glasnik Općine Molve“ broj 2/20., 3/21., 8/23. i 11/23.- pročišćeni tekst), Općinsko vijeće Općine Molve na 42. sjednici održanoj  16. prosinca 2024.  godine donijelo je
ODLUKU
o pomoći za plaćanje režijskih troškova kućanstava
na području Općine Molve

Članak 1.
	Odlukom o pomoći za plaćanje režijskih troškova kućanstava na području Općine Molve (u daljnjem tekstu: Odluka) određuju se uvjeti, način i postupak davanja pomoći za režijske troškove kućanstava.
[bookmark: _Hlk117237499]	Pod režijskim troškovima smatraju se: troškovi grijanja (plin, peleti, drvo za ogrjev i sl.) troškovi vode i troškovi električne energije.
	Novonastalom situacijom povećanja cijene energenata na tržištu ovom Odlukom olakšat će se mještanima (potrošačima) da prevladaju razdoblje povećane cijene režijskih troškova za energente.
Sredstva za dodjelu pomoći osigurana su u Proračunu Općine Molve (u daljnjem tekstu: Općina).
Članak 2.
Opći uvjeti za ostvarivanje prava na pomoć iz ove Odluke ostvaruje se prema sljedećim uvjetima:
· prijavljeno prebivalište na području Općine odnosno na adresi nekretnine za koju podnosi zahtjev za režijske troškove kućanstva,
· nekretnina za koju se podnosi zahtjev mora biti na području Općine,
· vlasništvo/suvlasništvo nekretnine za koju se podnosi zahtjev za režijske troškove kućanstva.

Članak 3. 
	Zahtjev za pomoć mogu podnijeti fizičke osobe koje ne ispunjavaju uvjet iz članka 2. ove Odluke, ali dokažu da imaju prebivalište na adresi nekretnine za koju podnose zahtjev u trajanju od minimalno 5 (pet) godina u trenutku podnošenja zahtjeva (dokazuju uvjerenjem o prebivalištu) i da plaćaju neki od režijskih troškova na toj adresi nekretnine (preslika dokaza o plaćanju i slično).

Članak 4.
[bookmark: _Hlk117237262]Pomoć za režijske troškove iz ove Odluke u slučaju suvlasništva nekretnine i ispunjenja ostalih uvjeta može dobiti samo jedan podnositelj zahtjeva, a svi ostali smatrat će se nevaljanim.

Članak 5.
	Korisnici pomoći (podnositelji zahtjeva) uz ispunjeni zahtjev obvezni su priložiti sljedeću dokumentaciju:

1. [bookmark: _Hlk117237335]presliku osobne iskaznice ili uvjerenje o prebivalištu podnositelja zahtjeva, preslika

2. zemljišno-knjižni izvadak za nekretninu iz kojeg je vidljivo vlasništvo nekretnine ili drugi odgovarajući dokaz, neslužbena kopija ili preslika,

3. [bookmark: _Hlk117236720][bookmark: _Hlk117237381]tekući ili žiro račun, preslika,

4. ostali dokumenti na zahtjev.


Članak 6.
	Općinski načelnik Općine Molve raspisat će javni poziv za podnošenje zahtjeva za pomoć za režijske troškove kućanstava.	
	Javni poziv iz stavka 1. ovoga članka objavit će se na internetskoj stranici Općine Molve i traje do 17. veljače 2025. godine.
	
Članak 7.
Pomoć za režijske troškove iznosi 300,00 eura za podnositelje zahtjeva koji ispunjavaju uvjete iz ove Odluke.
[bookmark: _Hlk117237250]Isplata pomoći za režijske troškove po ovoj Odluci izvršit će se u dva dijela na način:
· prvi dio u iznosu 150,00 eura isplatiti će se do kraja 2025. godine, 
· drugi dio u iznosu 150,00 eura isplatiti će se u 2026. godini.

Članak 8.
Ako se utvrdi da postoji dug za komunalnu i/ili vodnu naknadu na adresi nekretnine za koju se podnosi zahtjev, na dan isplate dug mora biti podmiren. Ukoliko dug nije podmiren  za taj iznos umanjiti će se pravo za pomoć iz ove Odluke.
Ako se utvrdi da postoji dug prema SKD Molve d.o.o. na dan isplate dug mora biti podmiren. Ukoliko dug nije podmiren  za taj iznos umanjiti će se pravo za pomoć iz ove Odluke.“

Članak 9.
	Ova Odluka stupa na snagu 1. siječnja 2025. godine, a objavit će se na internet stranici www.molve.hr i oglasnoj ploči Općine Molve.

